
RAPORT DE SPECIALITATE

privind aprobarea Studiului de fezabilitate pentru obiectivul de investiţii 
,,Amenajare strada Spătarul Milescu”

Având în vedere Expunerea de motive a Primarului şi Proiectul de Hotărâre privind aprobarea Studiului de Fezabilitate  pentru obiectivul de investiţii ,,Amenajare strada Spătarul Milescu”

Facem următoarele precizări: 

Direcţia Generală Drumuri, Poduri, Parcaje şi Reţele de Utilităţi prin Biroul Drumuri, Poduri şi Parcaje are cuprins în programul de dezvoltare aferent anului 2019 obiectivul de investiţii ,,Amenajare strada Spătarul Milescu”
Strada analizată din municipiul Timișoara este pietruită, fiind într-o stare de degradare avansată şi drept urmare are o viabilitate necorespunzătoare, iar circulaţia se desfăşoară în condiţii dificile;
Amenajarea acestei străzi este importantă pentru locuitorii municipiului Timișoara din punct de vedere urbanistic, tehnic şi social, iar realizarea lucrării va îmbunătăţi considerabil viabilitatea şi starea tehnică a părţii carosabile şi implicit confortul şi siguranţa utilizatorilor şi totodată va reduce substanţial consumul de carburanţi şi lubrifianţi precum şi uzura autovehiculelor.
Strada Spătarul Milescu este situată în partea de sud a municipiului Timişoara în cartierul Ciarda Roşie. Este o stradă înfundată, de aproximativ 200 m liniari cu o tramă stradală variabilă între 8-10 m.


În situaţia actuală, strada Spatarul Milescu nu are o structură rutieră de drum,  fiind realizată din piatră spartă. Nu există o delimitare a trotuarelor, partea carosabilă nefiind la aceelaşi nivel pe întreaga lăţime între fronturile clădite, iar în situaţia unor ploi strada este circulabilă în condiţii dificile. 


De asemenea, strada studiată are un  sistem rutier necorespunzător, incapabil să suporte chiar traficul uşor cu autoturisme, mai ales pe perioada de iarnă, când nu se poate realiza accesul autovehiculelor de colectare a deşeurilor menajere, precum şi a celorlalte autovehicule de interes general.  Traficul auto se desfăşoară cu dificultate în ambele sensuri, aşteptându-se un autovehicul pe altul pentru a putea trece. Fiind de folosinţă locală (înfundată) întoarcerea autovehiculelor se face pe accesele auto la imobile. 

Strada prezintă deficienţe caracteristice, caracterizate prin lipsa planeităţii suprafeţei de rulare, lipsa declivităţilor transversale şi longitudinale, lipsa semnalizării rutiere.

Starea dispozitivelor de scurgere a apelor de suprafaţă este necorespunzătoare, remarcându-se lipsa gurilor de scurgere pentru preluarea apelor pluviale de pe suprafaţa părţii carosabile, respectiv trotuarului. 

Obiectivul de investiţii va fi dotat la nivel de stradă urbană, cu funcţiuni specifice, trotuare. Strada Spătarul Milescu va dispune de reţea de colectare a apelor pluviale în canalul menajer iar zonele carosabile şi pietonale vor fi iluminate prin corpuri tip LED eficiente energetic. 


Realizarea proiectului va contribui la diminuarea surselor de poluare prin asigurarea unui sistem rutier corespunzător cât şi ameliorarea calităţii mediului înconjurător.


Necesitatea şi oportunitatea investiţiei derivă din cele menţionate mai sus.

Studiul de Fezabilitate aferent obiectivului de investiții ,,Amenajare strada Spătarul Milescu” a fost întocmit de către SC ASSISTENT HB SRL  - Timişoara în baza contractului de prestare de servicii nr. 67/06.06.2018.

În vederea realizării investiţiei este necesară aprobarea Studiului de Fezabilitate  ,,Amenajare strada Spătarul Milescu”
Valoarea totală a investiţiei ,,Amenajare strada Spătarul Milescu” este estimată, conform devizului general al investiţiei, la  546.247,46  lei (inclusiv TVA), din care construcţii montaj C+M – 466.783,36 lei (inclusiv TVA).
Durata pentru execuţia lucrărilor proiectate este estimată la 6 luni.
 

Sursa de finanţare: Bugetul local capitolul Cap 84.02.03.03 Străzi
Ţinând cont de prevederile:

- O.G. nr.43/1997 privind regimul drumurilor, republicat şi Ordinul nr.49/27.01.1998 pentru aprobarea Normelor tehnice privind proiectarea şi realizarea străzilor în localităţile urbane, cap.3, pct. 3.8: “Desfiinţarea, lărgirea sau crearea de străzi noi în cadrul unor cvartaluri existente se pot face prin hotărâre a Guvernului, la propunerea Regiei Autonome "Administraţia Natională a Drumurilor din România", în cazul drumurilor naţionale, prin hotărâre a consiliilor locale, în cazul străzilor, şi la propunerea consiliilor judeţene, în cazul drumurilor judeţene.” şi 
- având în vedere cele expuse în prezentul raport propunem aprobarea Studiului de Fezabilitate  aferent obiectivul de investiţii ,,Amenajare strada Spătarul Milescu”.

DIRECTOR D.G.D.P.P.R.U.,


ŞEF SERVICIU D.P.P.C.A.A.,


Culiţă CHIŞ




Ioan GANCIOV


ŞEF BIROU B.D.P.P.,



CONSILIER,


Vasile OLAR




Daniela TRUŢA
Cod FO 53-01, ver.1


